Odense Adresse-Contoirs Efterretninger, 1839-12-17
Kongehuset. J Adressen fra Trykkefrihedsselskabet udtaltes det Haab, at Selskabets Bestræbelser for at bidrage til en frimodig, sandhedskjærlig og besindig Brug af Pressen, vilde lykkes i større Grad, jo mere den Aand, der udtale sig i Regjeringens Foranstaltninger, vidner om Tillid til Folkets Troskab, Fædrelandssind og Sands for det Sømmelige, og jo mere de Baand løsnes, ved hvilke vor Trykkefrihed efterhaanden er bleven indskrænket. Deres Majestæts Tronbestigelse er os en ny Opfordring til at anstrenge vore Kræfter for at virke til vort Formaal. Allerede ved Selskabets Stiftelse har Deres Majestæt yttret naadigst Tilfredshed med og Tillid til de i Lovene udtalte Hensigter, ved at bidrage til Selskabets Grundlægning. Deres Majestæt er af alle Landets Børn elsket og hyldet som Videnskabernes og Kunsternes ophøiede Beskytter og Befordrer, ikke blot til Livets Forskjønnelse, men ogsaa til fri og frugtbringende Udvikling af alle gode og gavnlige Kræfter. Saaledes føle vi os lykkelige ved det Haab, at Deres Majestæt vil erkjende det Danske Folk modent og værdigt til at nyde en Yttringsfrihed, der i lige Grad hædrer og lykkeliggjør Fyrste og Folk. Gud velsigne Kon Christian den Ottende!" - Hs. Majestæts Svar lyde heelt og holdent saaledes: "Hvad De her have yttret et lige tilfredsstillende for mit Hjerte og min Aand. Jeg gjentager, hvad jeg ved en anden Leilighed har sagt: at Trykkefriheden har i mig en varm Ven. Pressens Frihed, beskyttet imod Misbrug, er et af de største Gode for Folket; og, som Jntet vilde smerte mig meere, end om en Nødvendighed skulde indtræde af at paalægge Presser nye Jndskrænkninger, saaledes vil Jntet glæde mig meere end om de Baand, der nu paa hvile den, kunne efter modent Overlæg ansees ufornødne. Ved Selskabets Stiftelse hilste jeg det med Glæde, i det Haab, at det skulde lykkes en Forening af Borgere at modarbeide de Udskeielser og Misbrug, som fandt Sted ved Pressens Anvendelse og derved gjøre yderligere Jndskrænkninger overflødige og jeg kan ikke tænke mig nogen skjønnere Forening end en saadan imellem Regjering og Borgere. Der ere senere indtraadte visse Forviklinger i Selskabet, som ikke ere blevne mig ubekjendte, og som kunne have hindret den fulde Virken til det foresatte Formaal. Hvor Bestyrelsen har fundet Opfordring til at paatale vitterlige Misbrug af Pressen, har man deri seet en Anmasselse fra dens Side; det er ogsaa muligt, at et saa talrigt Selskab kan bære Spiren i sig til en anden Udviklingende den, der oprindeligen har været paatænkt. Men jeg er overbeviist om, at den nuværende Bestyrelse vil virke til hiint Formaal, ved at arbeide mod Usandhed i Fremstilling. Jeg forlanger ikke Mere end Sandhed; thi kun Sandheden kan Regjeringen ønske bliver gjældende. Derfor hilser jeg Demsom Sandhedens Bundsforvandte; og i det Haab, at Selskabet paa denne Vei vil vedblive at virke for sit Formaal, tilsiger jeg det min kongelige Naade og Hyldest. Vi have Grund til at antage - siger Fædrelandet, – at de Mænd, der, som Executorer af Hs. Maj. den afdøde Konges Testament, have gjennemgaaet Hs. Majestæts private Papirer, ikke have fundet Noget, der kunde tyde paa, at vor afdøde Monark skulde have efterladt sig nogen betydelig privat Formue. Vi have anseet det for Pligt at bemærke dette, da der i Kjøbenhavn i saa Henseende circulere Rygter, der i alt Fald ere høist overdrevne."